আজ তৃতীয় দিনের মতো আমরন অনশনে বসেছেন শিক্ষকরা! | মোড়ল নিউজ
শনিবার, ২০শে এপ্রিল, ২০১৮ ইং। ৮ই বৈশাখ, ১৪২৫ বঙ্গাব্দ। ভোর ৫:৪৯
আজ তৃতীয় দিনের মতো আমরন অনশনে বসেছেন শিক্ষকরা!
মোড়লনিউজ২৪.কম	। ২৫ ডিসেম্বর, ২০১৭ ১১:১৫
বেতন নির্ধারণের এক দফা দাবিতে সরকারি প্রাথমিক বিদ্যালয়ের সহকারী শিক্ষকদের আমরণ অনশন কর্মসূচি সোমবার তৃতীয় দিনের মতো চলছে। কেন্দ্রীয় শহীদ মিনারে শনিবার সকাল থেকে কয়েক হাজার শিক্ষক এ অনশন কর্মসূচি পালন করে আসছেন।
শিক্ষকরা জানিয়েছেন, দাবি আদায় না হওয়া পর্যন্ত তারা ঘরে ফিরবেন না। এমনকি আগামী ১ জানুয়ারি বিনামূল্যের নতুন বই বিতরণ উৎসবেও তারা যোগ দেবেন না। বাংলাদেশ প্রাথমিক সহকারী শিক্ষক মহাজোটের উদ্যাগে শিক্ষকদের এ অনশন কর্মসূচি চলছে। মহাজোটের অধীনে সহকারী শিক্ষকদের ১০টি সংগঠনের হাজার হাজার শিক্ষকরা দেশের বিভিন্ন প্রান্ত থেকে এসে এ অনশনে যোগ দিয়েছেন। শহীদ মিনার প্রাঙ্গণে পাটি, পত্রিকা, পলিথিন বিছিয়ে পৌষের শীতের দুই রাত পার করেছেন শিক্ষকরা।
শিক্ষক নেতারা জানান, অনশনে ৩৩ জন শিক্ষক অসুস্থ হয়ে ঢাকা মেডিক্যাল কলেজ (ঢামেক) হাসপাতালসহ রাজধানীর বিভিন্ন হাসপাতালে চিকিৎসা নিচ্ছেন।
রোববার বিকেলে কৃষক শ্রমিক জনতা লীগের সভাপতি বঙ্গবীর কাদের সিদ্দিকী শিক্ষকদের আমরণ অনশনে এসে একাত্মতা প্রকাশ করেছেন। তিনি শিক্ষকদের ন্যায্য দাবি মেনে নেওয়ার জন্য প্রধানমন্ত্রীর প্রতি আহ্বানও জানিয়েছেন।
হঠাৎ শাহজালাল আর্ন্তজাতিক বিমানবন্দরে নিরাপত্তা জোরদার
থার্টি ফার্স্ট নাইটের নিরাপত্তায় সোয়াট